## Odluka o imenovanju osoba nadležnih za upravljanje Instrumentom pretpristupne pomoći (IPA)

### NN 18/2007 (14.2.2007.), Odluka o imenovanju osoba nadležnih za upravljanje Instrumentom pretpristupne pomoći (IPA)

# VLADA REPUBLIKE HRVATSKE

**728**

Na temelju članaka 4. i 5. Zakona o sustavu provedbe programa Europske unije i
sustavu provedbe projekata financiranih iz sredstava zajmova i darovnica iz
ostalih inozemnih izvora (»Narodne novine«, broj 58/2006), Vlada Republike
Hrvatske je na sjednici održanoj 7. veljače 2006. godine donijela

## ODLUKU

### O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

Ovom Odlukom imenuju se nacionalni koordinator za Instrument pretpristupne
pomoći IPA (u daljnjem tekstu: program IPA), nacionalni dužnosnik za ovjeravanje
programa IPA, sektorski koordinator, i osobe nadležne za upravljanje i provedbu
pojedine komponente programa IPA.
Program IPA predstavlja integrirani instrument pomoći u pretpristupnom razdoblju
i sastoji se od pet komponenti: Pomoć u tranziciji i jačanje institucija,
Prekogranična suradnja, Regionalni razvoj (promet, zaštita okoliša, regionalna
konkurentnost), Razvoj ljudskih potencijala i Ruralni razvoj.

II.

Nacionalnim koordinatorom programa IPA, imenuje se mr. sc. Martina Dalić,
državna tajnica Središnjeg državnog ureda za razvojnu strategiju i koordinaciju
fondova Europske unije.

III.

Nacionalnim koordinatorom za ovjeravanje programa IPA, imenuje se mr. sc. Ante
Žigman, državni tajnik u Ministarstvu financija.

IV.

Sektorskim koordinatorom programa IPA za komponente Regionalni razvoj i Razvoj
ljudskih potencijala, imenuje se Nataša Mikuš, zamjenica državne tajnice
Središnjeg državnog ureda za razvojnu strategiju i koordinaciju fondova Europske
unije.

V.

Osobom nadležnom za upravljanje i provedbu prve komponente programa IPA Pomoć u
tranziciji i jačanje institucija, imenuje se Davor Čilić, zamjenik državne
tajnice Središnjeg državnog ureda za razvojnu strategiju i koordinaciju fondova
Europske unije.
Osobom nadležnom za poslove koje u sklopu prve komponente programa IPA Pomoć u
tranziciji i jačanje institucija obavlja Ministarstvo financija, Uprava za
financiranje programa i projekata pomoći Europske unije i Središnja jedinica za
financiranje i ugovaranje, imenuje se mr. sc. Vladimira Ivandić, pomoćnica
ministra financija.

VI.

Osobom nadležnom za upravljanje i provedbu druge komponente programa IPA
Prekogranična suradnja, imenuje se Zdravko Livaković, državni tajnik u
Ministarstvu mora, turizma, prometa i razvitka.
Osobom nadležnom za poslove koje u sklopu druge komponente programa IPA
Prekogranična suradnja obavlja Ministarstvo financija, Uprava za financiranje
programa i projekata pomoći Europske unije i Središnja jedinica za financiranje
i ugovaranje, imenuje se mr. sc. Vladimira Ivandić, pomoćnica ministra
financija.

VII.

Osobom nadležnom za upravljanje i provedbu treće komponente programa IPA
Regionalni razvoj – promet, imenuje se Zdravko Livaković, državni tajnik u
Ministarstvu mora, turizma, prometa i razvitka.
Osobom nadležnom za poslove koje u sklopu treće komponente programa IPA
Regionalni razvoj – promet obavlja tvrtka HŽ – Infrastruktura, imenuje se
Nedjeljko Pešut, direktor HŽ – Infrastrukture.

VIII.

Osobom nadležnom za upravljanje i provedbu treće komponente programa IPA
Regionalni razvoj – zaštita okoliša, imenuje se prof. dr. sc. Nikola Ružinski,
državni tajnik u Ministarstvu zaštite okoliša, prostornog uređenja i
graditeljstva. Zdravko Krmek, državni tajnik u Ministarstvu poljoprivrede,
šumarstva i vodnoga gospodarstva, nadležan je za suradnju u sklopu komponente
programa IPA Regionalni razvoj – zaštita okoliša, u dijelu sektorske nadležnosti
institucije u kojoj obavlja posao državnog tajnika.
Osobom nadležnom za poslove koje u sklopu treće komponente programa IPA
Regionalni razvoj – zaštita okoliša obavlja Ministarstvo financija, Uprava za
financiranje programa i projekata pomoći Europske unije i Središnja jedinica za
financiranje i ugovaranje, imenuje se mr. sc. Vladimira Ivandić, pomoćnica
ministra financija.
Osobom nadležnom za poslove koje u sklopu treće komponente programa IPA
Regionalni razvoj – zaštita okoliša obavljaju Hrvatske vode, imenuje se dr. sc.
Siniša Širac, zamjenik generalnog direktora Hrvatskih voda.

IX.

Osobom nadležnom za upravljanje i provedbu treće komponente programa IPA
Regionalni razvoj – regionalna konkurentnost, imenuje se Tajana Kesić Šapić,
državna tajnica u Ministarstvu gospodarstva, rada i poduzetništva. Zdravko
Livaković, državni tajnik u Ministarstvu mora, turizma, prometa i razvitka, prof.
dr. sc. Dražen Vikić-Topić, državni tajnik u Ministarstvu znanosti, obrazovanja
i športa i Miroslav Kovačić, državni tajnik Središnjeg državnog ureda za
e-Hrvatsku, nadležni su za suradnju u sklopu komponente programa IPA Regionalni
razvoj – regionalna konkurentnost, u dijelu sektorske nadležnosti institucije u
kojoj obavljaju posao državnih tajnika.
Osobom nadležnom za poslove koje u sklopu upravljanje treće komponente programa
IPA Regionalni razvoj – regionalna konkurentnost obavlja Ministarstvo financija,
Uprava za financiranje programa i projekata pomoći Europske unije i Središnja
jedinica za financiranje i ugovaranje, imenuje se mr. sc. Vladimira Ivandić,
pomoćnica ministra financija.

X.

Osobom nadležnom za upravljanje i provedbu četvrte komponente programa IPA
Razvoj ljudskih potencijala, imenuje se Vera Babić, državna tajnica u
Ministarstvu gospodarstva, rad i poduzet­ništva. Želimir Janjić, državni tajnik
u Ministarstvu znanosti, obrazovanja i športa i Dorica Nikolić, državna tajnica
u Ministarstvu zdravstva i socijalne skrbi nadležni su za suradnju u sklopu
komponente programa IPA Razvoj ljudskih potencijala, u dijelu sektorske
nadležnosti institucije u kojoj obavljaju posao državnih tajnika.
Osobom nadležnom za poslove koje u sklopu četvrte komponente programa IPA Razvoj
ljudskih potencijala obavlja Ministarstvo financija, Uprava za financiranje
programa i projekata pomoći Europske unije i Središnja jedinica za financiranje
i ugovaranje, imenuje se mr. sc. Vladimira Ivandić, pomoćnica ministra
financija.

XI.

Osobom nadležnom za upravljanje i provedbu pete komponente programa IPA Ruralni
razvoj, imenuje se Srećko Selanec, pomoćnik ministra poljoprivrede, šumarstva i
vodnoga gospodarstva.
Osobom nadležnom za poslove koje u sklopu pete komponente programa IPA Ruralni
razvoj obavlja Ministarstvo poljoprivrede, šumarstva i vodnoga gospodarstva,
Ravnateljstvo za tržišnu i strukturnu potporu u poljoprivredi, imenuje se Krešo
Filipović, pomoćnik ministra poljoprivrede, šumarstva i vodnoga gospodarstva.

XII.

Ova Odluka stupa na snagu osmog dana od dana objave u »Narodnim novinama«.

Klasa: 400-01/05-02/01
Urbroj: 5030114-07-3
Zagreb, 7. veljače 2007.

Predsjednik
**dr. sc. Ivo Sanader**, v. r.

Odluka, NN 18/2007-728
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)